## Møtebok for Bamble kirkelige fellesråd

|  |  |
| --- | --- |
| **Møtedato:** | 10.02.2022 |
| **Møtetid:** | kl. 17:00 |
| **Møtested:** | Langesund kirke (Kirkestua) |

**Tilstede:**

Børre Bamle, Trond Engnes, Anne Karine Eriksen, Trond Bjørnar Johansen, Ragnhild Kristoffersen, Odd Morten Lund, Astrid Thomasberg, Jorunn Werswick, Irene Wold, Rigmor Eek Pedersen, Sylvia Fuglset.

**Meldt forfall:**

Magnus Hallaråker.

**Saker**

**Sak 000001 Utvikling Bamble kirke –** Kirkevergen informerte om soppangrep på laftet, funn av asbest ved pipene. Det er satt i gang tiltak for å fjerne asbesten og soppen som er funnet.

Utviklingene av utbedringen av Bamble kirke er lagt ut på hjemmesidene til Bamble kirkelige fellesråd.

**Sak 001/22 Forslag til endring av gravplassvedtektene 2022**

|  |
| --- |
| Bamble kirkelige fellesråd, som gravplassforvalter for Bamble kommune, er pålagt å ha jevnlig gjennomgang av gravplassvedtektene. På bakgrunn dette har administrasjonen gjennomgått de gjellende vedtektene, og foreslår endringene som er ligger i vedlagte dokument. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Forslaget til endringene ble gjennomgått i møtet. |

*Vedtak:*

|  |
| --- |
| Enstemmig godkjent. |

**Sak 002/22 Trosopplæringsunderskudd regnskapsåret 2021**

|  |
| --- |
| Økonomien i trosopplæringen for Bamble- og Stathelle menighetsråd har for 2021 hatt er merforbruk påkr 100.587,-. Administrasjonen ønsker å foreslå for Bamble kirkelige fellesråd at merforbruket i trosopplæringen for 2021 finansieres av overskuddet fellesrådet har, etter avsetninger for regnskapsåret 2021. Dette med bakgrunn i bl.a. den vanskelige situasjonen trosopplæringen i Bamble, Stathelle og Herre sokn kom i, fra slutten av 2020 frem til og med april 2021.Saken ble behandlet i ADM-utvalgets møte 01.02.2022. Der var det enighet om at forslaget til administrasjonen var en fornuftig løsning på situasjonen, ettersom det er signaler på at fellrådets overskudd for regnskapsåret 2021 gir rom for det. ADM-utvalget ba kirkevergen ta saken videre til Bamble kirkelige fellesråd til endelig behandling.**Vedtak i ADM-utvalget:**Enstemmig godkjent. ADM-utvalget ønsker å be Bamble kirkelige fellesråd om å dekke merforbruket i trosopplæringen i Bamble- og Stathelle sokn med overskuddet for regnskapsåret 2021, om det er rom for det i regnskapet. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått og forklart i møtet. |

*Vedtak:*

|  |
| --- |
| Enstemmig godkjent. |

**Sak 003/22 Økt bemanning på kirkevergekontoret**

|  |
| --- |
| I sak 12/21 ble det vedtatt å midlertidig øke bemanningen på kirkevergekontoret tom 31.12.21. Saken burde vært videre behandlet på fellesrådets møte i desember, men ble dessverre uteglemt, og må behandles nå.Menighetssekretær Heidi har hatt 6 % økt stilling fra 01.05.21 for å avlaste kirkevergekontoret med bla arkivering. Økonomirådgiver Jorunn har hatt 14 % økt stilling fra 01.05.21 for å avlaste kirkevergen med løpende kontorarbeid. Vi ser at dette er en ordning som har fungert bra, og ønsker å forlenge tiltaket, fram til 01.08.22 når menighetssekretæren i Langesund slutter. Når den tid kommer, vil Heidi og Jorunn dele på å overta den fellesrådsfinansierte biten av stillingen, og ny kabal blir lagt. Heidi overtar da menighetssekretær-stillingen på 25 % og Jorunn overtar 15 % av stillingen, som vedrører kirkevergekontoret.Til orientering, ble det brukt kr. 99.250,- på de midlertidige stillingene i de 8 månedene i 2021. Dette stemmer helt med saksframstillingen i sak 12/21, hvor det står at stillings-økningene gir en økt utgift på kr. 150.000,- på helårsbasis. For de første 7 månedene av 2022 ønsker fellesrådsadministrasjonen å forlenge de midlertidige stillingene fra 01.01.22-31.07.22. Dette vil koste ca kr 90.000,-, og utgiften foreslås tatt fra disposisjonsfondet. De midlertidige stillingene føres på eget prosjektnummer i regnskapet fram til 01.08.22.Saken ble behandlet i ADM-utvalget 01.02.2022.**Vedtak i ADM-utvalget:**Enstemmig godkjent. Saken sendes videre til behandling i Bamble kirkelige fellesråd. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått og forklart i møtet. |

*Vedtak:*

|  |
| --- |
| Enstemmig godkjent. |

**Sak 004/22 Økning av stillingsprosent vedr økonomirådgiverstilling**

|  |
| --- |
| 01.08.2022 går menighetssekretæren/konsulent, Randi Hanssen i Langesund av med pensjon. På bakgrunn av dette ønsker økonomirådgiveren i Bamble kirkelige fellesråd, Jorunn Werswick, å øke sin faste stilling med 15 % av konsulent stillingen som Randi Hanssen har i dag. Da vil Jorunn Werswick ha totalt 80 % fast økonomirådgiverstilling. Administrasjonen anbefaler dette, da Jorunn Werswick innehar rett kompetanse og erfaring til stillingen. Pr i dag har Jorunn Werswick ytterligere 14 % midlertidig stilling på kirkevergekontoret for å avlaste kirkevergen. Denne midlertidige stillingen vil da falle bort.Saken ble behandlet i ADM-utvalget 01.02.2022.**Vedtak i ADM-utvalget:**Enstemmig godkjent. Saken sendes videre til behandling i Bamble kirkelige fellesråd. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått og forklart i møtet. |

*Vedtak:*

|  |
| --- |
| Enstemmig godkjent. |

**Sak 005/22 Økning av stillings prosent til menighetssekretæren i Bamble**

|  |
| --- |
| 01.08.2022 går menighetssekretæren/konsulent, Randi Hanssen i Langesund av med pensjon. På bakgrunn av dette ønsker menighetssekretæren i Bamble, Heidi Maria Vinje Nilsen, å øke sin faste stilling med den 25 % menighetssekretærstillingen som Randi Hanssen har som en del av sin stilling i dag. Da vil Heidi Maria Vinje Nilsen ha totalt 75 % fast stilling. Administrasjonen anbefaler dette, da Heidi Maria Vinje Nilsen innehar rett kompetanse og erfaring til stillingen. Pr i dag har Heidi Maria Vinje Nilsen ytterligere 5 % midlertidig stilling for å avlaste kirkevergekontoret. Administrasjonen anbefaler rådet å gjøre denne 5 % midlertidige stillingen om til fast stilling, slik at Heidi Maria Vinje Nilsen vil inneha totalt 80 % fast stilling hos Bamble kirkelige fellesråd. Kostnaden pr år for den ytterligere 5 % faste stillingen med dagens lønn er kr 28.973,-. Saken ble behandlet i ADM-utvalget 01.02.2022**Vedtak i ADM-utvalget:**Enstemmig godkjent. ADM-utvalget anbefaler å ta midlene fra drift. Saken sendes videre til behandling i Bamble kirkelige fellesråd. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Saken ble gjennomgått og forklart i møtet. |

*Vedtak:*

|  |
| --- |
| Enstemmig godkjent. |

**Sak 006/22 Prisjustering av utleiepriser på kirkene i Bamble kommune 2022**

|  |
| --- |
| **Prisjustering på utleiepriser av kirkene og festeavgifter på gravplassene i** **Bamble kommune****Utleie:**I 2022 må Bamble kirkelige fellesråd øke utleieprisen med 1,4 %, som er generell prisøkning på avgifter.Da blir utleieprisene for kirkene vedr begravelser, bisettelser og bryllup for personer som bor i andre kommuner eller tilhører andre trossamfunn følgende:Med organist: kr 4.850,- \*1,014 = kr 4.917,90 avrundet **kr 4.900,-**Uten organist: kr 3.700,- \*1,014 = kr 3.751,80 avrundet **kr 3.750,-**Tillegg for leie av kirkene i Bamble kommune på helligdager:Kr 2.400,-\* 1,014 = kr 2.433,60 avrundet **kr 2.400,-****Festeavgift**Festeavgift pr år kr 265 \* 1,014 = kr 268,14 avrundet til **kr 268,00 pr år**  |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
| I møtet ble det lag frem forslag om å justere leieprisene opp til runde tall. Forslaget kom på bakgrunn av blant annet økte strømpriser, og derfor behovet for merinntekt for å dekke de økte utgiftene.**Altså:**Med organist: kr 4.850,- \*1,014 = kr 4.917,90 avrundet **kr 4.900,- (til kr 5.000,-)**Uten organist: kr 3.700,- \*1,014 = kr 3.751,80 avrundet **kr 3.750,- (til kr 4.000,-)**Tillegg for leie av kirkene i Bamble kommune på helligdager:Kr 2.400,-\* 1,014 = kr 2.433,60 avrundet **kr 2.400,- (til kr 2.500,-)**I denne saken var fellesrådet uenig og stemte over de to forslagene som forelå. |

*Vedtak:*

|  |
| --- |
| **4 stemte for forslaget administrasjonen hadde lagt frem.**Med organist: kr 4.850,- \*1,014 = kr 4.917,90 avrundet **kr 4.900,-**Uten organist: kr 3.700,- \*1,014 = kr 3.751,80 avrundet **kr 3.750,-**Tillegg for leie av kirkene i Bamble kommune på helligdager:Kr 2.400,-\* 1,014 = kr 2.433,60 avrundet **kr 2.400,-****3 stemte for forslaget som ble fremmet i møtet:**Med organist: kr 4.850,- \*1,014 = kr 4.917,90 avrundet **kr 4.900,- (til kr 5.000,-)**Uten organist: kr 3.700,- \*1,014 = kr 3.751,80 avrundet **kr 3.750,- (til kr 4.000,-)**Tillegg for leie av kirkene i Bamble kommune på helligdager:Kr 2.400,-\* 1,014 = kr 2.433,60 avrundet **kr 2.400,- (til kr 2.500,-)****En avholdt seg fra å stemme.**Avstemmingen avgjorde at administrasjonens forslag til prisøkning er den som aktiviseres for 2022. |

**Sak 007/22 Søknad om finansiering av ny nødutgang i Langesund kirke**

|  |
| --- |
| Vedlagt ligger søknad om finansiering av kr 75.000,- til ny nødutgang i Langesund kirke (inkl alarm). Langesund menighetsråd ønsker å etablere en ny nødutgang ut fra dåpsventerommet i kirken. Bakgrunnen for dette er ønske om plass til flere inne i kirkebygget ved konserter og andre store arrangement (se vedlegg). Den nye nødutgangen er ikke nødvendig for å drifte gudstjenester og kirkelige handlinger, som Bamble kirkelige fellesråd har ansvar for å legge til rette for.I søknaden kan i arbeidsutvalget ikke se at menighetsrådet har kommentert at de har vurdert hvilke konsekvenser tiltaket vil ha for menigheten, ved å fjerne muligheten til å bruke dåpsventerommet som et lekerom for barn, under gudstjenestene.Den nye rømningsveien ble godkjent av Biskopen i Agder og Telemark og Statsforvalteren i Vestfold og Telemark (gravplass) i oktober 2021. Arbeidsutvalget til Bamble kirkelige fellesråd sendte saken tilbake til utvalget i Langesund, som arbeider med tiltaket, for å få utdypet ulike detaljer i saken. Utvalget svarte raskt på denne henvendelsen, se vedlegg. |

*Forslag til vedtak:*

|  |
| --- |
| Bamble kirkelige fellesråd godkjenner å bevilge kr 50.000,- øremerket til delfinansiering av ny nødutgang fra dåpsventerommet i Langesund kirke (bundet fond). Midlene vil bli tatt fra fellesrådets forventede regnskapsoverskudd for 2021, om størrelsen på overskuddet tillater det. Ellers tas midlene fra disposisjonsfond.Samtidig krever Bamble kirkelige fellesråd at alle innkjøp som skal gjøre ifht endringer/utbedringer på /i kirkene i Bamble ved senere anledning skal ha finansieringen på plass før det aktuelle tiltaket iverksettes. |

*Møtebehandling:*

|  |
| --- |
| Saken ble gjennomgått og forklart i møtet. |

*Vedtak:*

|  |
| --- |
| Bamble kirkelige fellesråd godkjenner å bevilge kr 50.000,- øremerket til delfinansiering av ny nødutgang fra dåpsventerommet i Langesund kirke (bundet fond). Midlene vil bli tatt fra fellesrådets regnskapsoverskudd for 2021, om størrelsen på overskuddet tillater det. Ellers tas midlene fra disposisjonsfond.**Samtidig krever Bamble kirkelige fellesråd at alle innkjøp som skal gjøres ifht endringer/utbedringer på /i kirkene i Bamble ved senere anledning, skal ha finansieringen på plass før det aktuelle tiltaket iverksettes.****Det vil bli utarbeidet retningslinjer ifht antall personer som kan være i kirken, dersom den planlagte nødutgangen lages.****Dette for å unngå at reglene tøyes, når kor og andre aktører medvirker til gudstjenester eller konserter. Antall sitteplasser øker ikke i kirkerommet pga evt ny nødutgang.** **Endringen er at medvirkende/kor kan komme i tillegg til antall sitteplasser, dersom de oppholder seg på podiet under hele arrangementet.**  |

For Bamble kirkelige fellesråd

Astrid Thomasberg

Kirkeverge